Радвам се, че съм отново тук.
Това е почти като връщане към нещо от преди няколко седмици.
Каква чудесна възможност имахме там! Обичам Филипините!
Първият път, когато бях на Филипините преди няколко години,
бях поканен да говоря пред три съюза на адвентната църква.
Казах на жена си, че ми се иска да бях роден и израснал там.
Толкова красиво място е.
Всеки път, когато се върна там, се чувствам като у дома си.
Благодаря ви за привилегията да бъда с вас тази вечер.
Бог със сигурност върши велики неща по света, независимо дали си от другата страна на света,
в Африка, Азия, Европа, Южна Америка или Северна Америка.
Бог върши чудна работа в днешно време. Случва се събуждане по целия свят.
Не само в адвентната църква, а по целия свят.
Хората знаят, че нещо ще се случи и търсят отговори.
А аз знам църква, която има отговорите.
Казва се Църквата на адвентистите от седмия ден.
За съжаление не всеки е готов да даде отговори,
затова е нужно да се осъществи процес на съживление.
Но Църквата на адвентистите от седмия ден има отговорите.
И ако вие сте част от тази благословена църква, от това благословено движение.
Не бъдете просто член на клуба.
Ако сте просто член на клуба, нямате представа от истинското значение на това.
Трябва да сте член на адвентното движение.
Това е движение, което залива като цунами планетата
и вече се е подготвило за Второто пришествие на Христос.
Ние донякъде сме се успокоили и сме се почувствали удобно.
Затова сега Бог ни извежда от това удобство.
Знаете ли, че всъщност не можеш да научиш много, докато се чувстваш удобно.
Затова има държавни изпити за студентите.
Защото за този последен изпит мозъкът ви учи по-добре.
Без крайния изпит не бихте научили толкова.
Бог води света към последния изпит.
Адвентистите ще получат своя изпит и ще трябва да го напишат преди останалата част от света.
Знаете това, нали?
Че съдът ще започне от Божия дом.
Така че времето ни за изпит ще бъде преди това на останалата част от света.
Това означава, че трябва да се подготвим сега.
Говорейки за процеса на подготовка, харесвам тази песен - „Прибежище във време на буря“ .
Много ви благодаря! Тя беше много уместна.
„Бурята приближава.“
Можете ли да видите бурята на хоризонта? Можете ли да я забележите във вестниците?
Можете ли да прочетете за нея във вестниците и да я видите по телевизията?
Оформя се буря. И набира сила много бързо.
Ние се нуждаем от подслон при такава буря.
Нека сведем глави, като помолим Бог
за Неговото присъствие и ръководство до следващата ни среща.
Небесни Татко, благодарим Ти, че Ти си нашето прибежище във време на буря.
Благодарим Ти, че докогато бурята набира сила, Святият Дух също набира сила.
Времето за подготовка е сега и молим Святия Ти Дух да говори
по специален начин на сърцата и умовете на всеки един от нас.
Молим в името на Исус всяко зло влияние и всяко външно влияние да бъде премахнато от този дом.
Ангелите Ти да обградят тази сграда в съвършен кръг и никакво външно влияние
да не проникне и да не прекъсне мислите, които имаш за нас днес.
Нужно е да имаме тази концентрация, това разбиране.
Молим се в името на Исус.
Нека чрез Неговата кръв ангелите да премахнат всяко влияние,
за да разберем ясно какво искаш да ни кажеш.
Бъди с думите, които представям, за да дойдат от Теб!
Нека Твоят говорител бъде средство да бъдеш прославен.
Молим се и благодарим, в името на Исус.
Амин!
Има голяма работа за вършене по света и имаме малко време да я свършим.
Но преди да можем да я извършим, трябва самите ние да бъдем подготвени.
Не сме подготвени! Нито един от нас не е готов.
Има огромна работа за вършене и единствено Святият Дух
може да стори чудото, нужно в сърцата ни.
Но то изисква някои много болезнени изрязвания.
Защото светът е успял да влезе в нашите сърца, в нашите животи,
в нашите обичаи дотолкова, че ни е станало обичай да живеем тук, в света.
Затова Бог е нужно да извърши процес на пречистване.
Великият художник и скулптор Микеланджело
взел парче скала и красива дърворезба с кон и ездач.
Според историята някой попитал Микеланджело
как ще открие в тази скала скулптурата, която искал да направи.
А той казал, че е много лесно:
„Просто взимам чука и длетото и издялквам всичко, което не прилича на кон.“
За него може да е било лесно, но аз бих издялкал и коня също.
Но това е което Бог прави с нас днес.
И е болезнено.
Това е единственият начин, по който може да бъде направено.
Бог трябва да издялка тези неща, които приличат на света,
за да разкрие Своя характер в нас.
Може да не ни харесва,
но за да бъдем моделирани и подготвени в Христовия образ, се изисква много дялкане.
Съгласни ли сте?
Когато млади хора се приготвят за Олимпиада, това включва и треньор.
Треньорът трябва да работи върху нешлифованите ъгли на атлета
в опита си да го доведе до съвършенство.
Бих ви помолил да си представим заедно сценарий,
в който вие сте атлети, а аз представям олимпийския комитет.
Впуснете се с мен в този сценарий.
Здравейте, млади хора!
Вие сте избрани от тази страна за потенциални атлети за Олимпиадата.
Наблюдавали сме ви и смятаме, че имате много потенциал.
Затова бих желал да ви представя двама треньори.
Тези двама треньори ще ви подготвят за Олимпиадата.
Нека да ви представя треньор номер една и треньор номер две.
Първо - треньор номер едно.
Каква прекрасна група от млади хора сте вие!
Мога да видя златен медал на гърдите на всеки един от вас.
Ако тренирате с мен, ще се наслаждавате на тренировката.
Ще ви позволя да ядете, каквото искате.
Ще ви позволя да тренирате, колкото искате.
Ще можете да спите, колкото искате.
Ще се наслаждавате на тренировъчния процес с мен
и мога да си представя златния медал на гърдите ви.
Ако тренирате с мен, ви гарантирам, че ще се насладите на този опит.
Надявам се да ме изберете за треньор.
Сега треньор номер две.
За кого се мислите?
Не виждам нито един атлет сред вас.
Мислите си, че само защото сте дошли тук и сте казали мили думи, ще станете атлети?
Ами помислете отново!
Нужно е много повече от това да седите просто тук, за да станете атлети.
Ако смятате, че имате куража да станете атлет,
при това олимпийски, предизвиквам ви да тренирате с мен.
Предизвиквам ви да се оставите под мой контрол.
Ако направите това, вашето тяло ще бъде мое притежание.
Ще ви накарам да се упражнявате, когато ви кажа.
Ще спите, когато ви кажа. Ще ядете, каквото ви кажа.
И това ще ви коства кръв, пот и сълзи.
Но ако във вас се крие атлет, аз ще го открия.
Ще има болка и страдание, но ви гарантирам,
че ако имате шанс за Олимпиадата, ще го имате с мен.
Ако ме изберете, ще изберете болка.
Но ви обещавам, че ще открия най-доброто във вас.
Сега искам да гласувате.
Ако наистина се приготвяхте за Олимпиада,
колко от вас биха искали да тренират с треньор номер едно?
-Вдигнете ръка! Добре...
Колко от вас, ако наистина искахте да сте олимпийски атлети,
бихте се оставили на треньор номер две? - Вдигнете ръка!
Обичате болката, а?
Вие сами се убедихте.
Но искам да ви кажа, че тези двама треньори
представят два вида църкви в адвентната църква днес.
Някои църкви искат да направят просто един приятен,
удобен клуб, в който да влезеш и да се понесеш към небето.
Някои църковни пастори се притесняват за вашата душа и дори да е болезнено,
те биха ви казали истината, каквото е нужно, за да бъдете готови за рая.
А вие тъкмо гласувахте.
Първата група хора няма да отидат на небето.
Няма начин да отидат на небето, понасяйки се към него.
Отиването там изисква болка от Божията дисциплина във вашия живот.
Нужно е издялкването на всичко светско,
докато не заприличате и не започнете да действате и мислите като Христос.
Можете да чуете всичко, което пожелаете.
Може да е приятно, успокояващо. Но то няма да ви доведе до рая.
Защото светът няма да е в рая.
Само Христови характери ще бъдат в рая.
Вие вдигнахте ръце, казвайки, че това е което бихте сторили,
за да можете наистина да отидете на Олимпиада.
В същото време вие подкрепихте мисълта, че за да идете на небето,
е нужно да се подчините на дисциплината на Святия Дух,
Който ще ви поеме и подготви за това.
Бог не иска нищо повече от това да ви подготви.
Но няма да го стори насила. Това трябва да стане доброволно.
Трябва да се предадете на Неговата тренировка и да го молите за това всеки ден.
Чрез Неговото Слово.
Изпълвайки съзнанието и сърцето си с Неговото Слово и позволявайки Му
да ви прави все по-подобни на Него.
Това ще бъде трудна опитност.
На английски казваме „Без болка няма победа“.
Бог извършва този процес точно сега, в този момент.
Бях в колежа "Маунтин Вю" преди няколко седмици и филипински пастор от Калифорния
сподели няколко разсъждения с мен.
Той беше летял, за да бъде с нас на „Фейт Кемп“.
„Фейт Кемп“ е специално събиране, което подготвя хората да бъдат мисионери чрез вяра.
Той каза, че четял Матей 26 глава.
Той успя да извлече много дълбоко послание от нещо толкова просто.
Спомняте си историята от Матей 26 глава.
Исус отива в Гетсимания и иска апостолите да го придружат.
В стих 38 Той им казва: „постойте тук и бдете заедно с Мен“.
Той отива да се помоли и се връща.
В стих 40 Той казва на Петър: „Не можахте ли поне един час да бдите с Мене?“
Това представя работниците от 11-ия час, последния час.
Исус отива да се моли отново.
Връща се и казва: „Бдете и се молете, за да не паднете в изкушение.“
Отива отново в стих 42 и когато се връща, отново ги намира заспали в стих 43.
И след това, четвъртия път Той се връща и казва в стих 45:
„Спете и почивайте!“ (превод „Верен 2002“)
Това е точно преди изгрев.
Точно преди Святият Дух да бъде излят.
Символиката е представена в Откровение 18 глава –
светлината на Святия Дух в тази вест е силата, с която ангелът ще изпълни цялата земя.
Това е изгревът.
Това е изливането на сила и светлина върху земята.
Точно преди изливането на Святия Дух, Бог приготвя църквата Си,
като казва в Марк 13:37: „А каквото казвам на вас, на всички го казвам: Бдете!“
Не е случайност, че в описанието на Лаодикия днес присъства слепота.
Тя мисли, че е наред, но не осъзнава, че е окаяна, нещастна, бедна, сляпа и гола.
Но слепотата е най-лошото, защото ако не виждаш проблема си,
със сигурност не можеш да се лекуваш от него.
Ако казваш, че си добре, никога няма да идеш при Божествения Лекар.
Какво прави Бог с такава църква?
Бог обича църквата.
Той обича теб, всяко семейство, всяка личност.
Той обича миряните, работниците и лидерите.
Какво е необходимо да стори?
Единственото, което обичащ Бог може да стори, е да вдигне температурата,
докато стане горещо.
Той се опитва да събуди хората, като ги кара да се чувстват некомфортно.
Днес можем да видим облаците на хоризонта.
Като пилот летя много.
Връщах се скоро от Филипините, скочих на самолета и отлетях за Южна Америка.
След това летях за Северна Америка, качих нов товар,
летях пак за Южна Америка и се върнах едва преди два дена.
Направих две обиколки до Южна Америка в последните десет дена.
Това е много летене за малък самолет.
Лети се цяла нощ, цял ден, цяла нощ и по-голямата част от втория ден.
И докато летя, винаги следя хоризонта, наблюдавайки за облаци.
Гледам радара.
Свалям сателитни снимки.
Търся бури и се опитвам да ги заобиколя.
Днес като погледнем радара на света, виждаме бури навсякъде.
Но въпреки това хората, които трябва да предупредят света, самите те не са готови.
Това е абсолютната истина.
Хората, които би трябвало да предупреждават света и да му дават отговори,
самите те се нуждаят от отговори.
И въпреки това онези, които прогласяват предупреждението,
много пъти биват обвинени в критикуване.
Какво е по-добре? Да не казваме нищо?
Това е както куче, което лае, защото идва крадец,
а стопанинът става и застрелва кучето.
„Следващия път не лай! Искам да спя!“
Но кучето е лаело, защото е влизал крадец.
Лаенето не е приятно посред нощ.
Никой не обича лаещо куче.
Но наближавайки към бурята, светът търси отговори.
Светът иска отговори, но ги няма.
Бог е дал на адвентистите от седмия ден специални отговори за това време.
Много, много специалната привилегия да има тези отговори.
Не е учудващо, че тези отговори, които откриваме в Духа на пророчеството,
се намират под нападение.
Сатана знае, че ако Божиите хора разберат тези послания,
те самите ще се събудят и ще предупредят другите.
Най-успешното нещо, което Сатана може да стори,
е да се опита да поддържа всички в удобство, за да не се събудят.
Смятах, че десетте девици представят църквата - цялата църква.
Вече не смятам това.
Смятам, че десетте девици представят мнозинството в църквата.
Ако прочетете историята в Матей 25 глава, ще откриете,
че девиците чуват глас, който вика:
„Ето, младоженецът иде! Излизайте да го посрещнете!“
Това означава, че някой трябва да нададе този вик.
Между другото не всички спят.
Има група хора по света, на различни места, които известяват предупреждението:
„Ето, младоженецът иде! Излизайте да го посрещнете!“
Някой би трябвало да е буден.
Смятам, че Бог има такива хора, и се моля Бог да ме превърне в един от тях.
Искам да бъда един от будните.
Младоженецът идва, братя, и е време да се приготвим, за да Го посрещнем.
Не е останало много време.
В този момент, през тези почивни дни в църква в Лос Анжелис,
във филипинска църква мой приятел проповядва.
Името му е Джеремая Дейвис.
Срещнах се с него в малка провинциална църква в Тенеси,
когато провеждахме нашето „Госпел Министри Интернешънъл“.
Тогава той дойде и представи тези вести, които аз записах само с една камера.
Така както е и тази вечер.
Защото не успяхме да съберем екипа и да го заснемем професионално.
Наскоро той направи цяла поредица, при това професионално,
и се оказа, че аудиото е излязло зле.
Дяволът се бори, опитвайки се да попречи на медията да достигне целия свят.
Затова сега записваме наново аудиото.
Но съм донесъл копия от презентациите на пастор Джеремая и ще ги оставя тук.
Той използва Духа на пророчеството и заглавията на вестниците.
Това е всичко, което използва - Библията, Духа на пророчеството и заглавията.
Сестра Уайт е казала, че няма нужда да гадаем каквото и да било.
Всичко е записано в страниците на историята.
Затова той се връща към страниците на историята, казвайки:
„Нека видим какво се е случило със звездите, с луната, със слънцето?“
Ето го в историята. Нека просто го прочетем във вестниците.
Случило се е. Има информация за него.
Той установява седем основни момента от Библията,
които предшестват идването на Исус.
Знаете ли, братя, че ние сме в края на петия.
Единственото, което е останало, е неделният закон и пришествието на Исус.
И то не е много отдалечено.
Рим работи много усърдно в Европа, за да въведе неделен закон.
Те работят много усърдно в Южна Америка, за да въведат неделен закон.
Те работят много усърдно в Азия, където има християнски държави - като Филипините.
Не можете да ми кажете, че не работят много усърдно в Северна Америка.
Те просто са твърде умни и разбират,
затова в Северна Америка нещата не се случват на първата страница.
Но в последно време Рим стана много открит, казвайки, че 2011 е годината
за подготовка за въвеждане на закон,
който да установи ден за семейството в неделя през 2012г.
Това вече е публично и вече е на първите страници.
Навсякъде около нас има толкова много доказателства, че ние ослепяваме от тях.
Толкова сме близо до края на времето.
Докато смятаме, че някой ще ни държи отговорен, защото сме били готови,
без да предупредим, изведнъж ще се почувстваме уплашени.
Но дори Жак Кусто - атеист, известният морски биолог...
Чували сте името.
Той е починал, но преди да умре е написал в мемоарите си,
че този свят може да поддържа живота не повече от 40 години.
Може би 100 години, ако периодът се удължи възможно най-много.
Нужно ли е атеист да събужда адвентистите от седмия ден?
Защо трябва атеисти да будят Божия народ?
Защото Божиите хора все още спят.
Защо спим?
Ами, ние строим къщи, купуваме коли, трупаме дрехи, опитваме се да бъдем като света
и се опитваме да получим Късния дъжд.
...докато не стане твърде късно.
Точно сега е време за подготовка.
Псалм 91 (превод „Верен“ 2002):
1.Който обитава под закрилата на Всевишния, той ще живее под сянката на Всемогъщия.
2.Ще казвам на Господа: Ти си моето прибежище и моята крепост, моят Бог,
на когото се уповавам!
3.Защото Той ще те избавя от примката на ловеца и от гибелния мор.
4.С перата Си ще те покрива и под крилете Му ще прибегнеш -
Неговата истина е щит и защита.“
Неговата истина е вашият щит.
Колко адвентисти познават истината?
Колко адвентисти са приготвили своето съзнание?
Светът е навлязал в църквата; станали сме нечувствителни към истината...
Всъщност Библията е казала, че не знаем какво е истина.
Ако сте приятел на света, сте враг на Бог.
Не просто сте се отдалечили от Бог, а сте станали врагове на Бог.
Ние не бихме искали да се смятаме за Божии врагове, нали?
Някой тук да иска да бъде сметнат за Божии враг?
-Не. Тогава защо сме приятели на света?
Вражески настроени ли сме към света?
Не, не сме.
Колко от нас са враждебни към света?
Много малко.
Как можем да разберем това? По начина, по който се обличаме.
Обличаме се като света.
По музиката, която слушаме.
По музиката, която допускаме в църквите си.
Нещата, които гледаме по телевизията вкъщи.
Храната, която ядем.
Ние със сигурност сме приятели на света.
Тогава как можем да кажем, че не сме Божии врагове.
Защото всеки път, когато светът се прокрадва вътре,
той оглупява съзнанието и не можем да разпознаваме вече истината.
Затова днес имаме толкова много въпроси спрямо адвентните доктрини.
Ние се осъмняваме в истината,
защото вече дори не можем да направим разликата между истина и заблуда.
Защото светът ни е направил да свикнем с живота в заблуда.
Кой ще се скрие под сянката на Всемогъщия?
Когато дойде цунамито в Индонезия...
Когато вулканът изригна в Индонезия наскоро...
И в Мексико преди няколко години и заля цели селища...
Когато бедствията нахлуват...
Когато „Катрина“ помете Ню Орлиънс...
Това са малки примери за онова, което ще се случи по целия свят.
Какво ще стане, ако нещо подобно удари Лома Линда?
Къде ще се скриете?
По-добре да имате къде да се скриете.
То няма да бъде в съмнение, нито в светското.
Единственото място, където можем да се скрием, е
„под сянката на Всемогъщия“ с истината като наш щит и защита.
Затова по-добре да знаем какво е истина.
Сатана е много лукав.
Той знае, че единствено чрез измама би могъл да се добере до Божията църква.
И какво прави? Той смесва истина с лъжа.
Миналата година на улиците в Гаяна исках да обменя 100-доларова банкнота.
Те я взеха и ми казаха: „Знаете ли, не можем повече да обменяме“.
И ми я върнаха.
Затова отидох да я обменя в банката, където валутният курс не беше толкова добър,
колкото на улицата, и дамата там каза, че това е фалшива банкнота.
Онова, което сториха с мен е, че взеха банкнотата ми, започнаха да ми говорят,
смениха я с друга банкнота и ми я върнаха.
Аз им връчих истинска банкнота, а те ми върнаха фалшива.
Аз обаче я приех, защото не можех да я различа.
Беше същия цвят, дори имаше числото „100“ върху себе си.
Ако беше синя или жълта банкнота, това щеше да ми помогне.
Защо се заблудих?
Защото тя беше почти идентична на истинската.
Така че когато Сатана иска да измами Божиите хора,
той смесва много истина, Библейска истина с малко заблуда.
Сега ще ви помоля за минута да използвате своето въображение.
Нека си представим, че тук имам красива бутилка с чиста вода.
А вие сте жадни.
Забелязали ли сте, че бутилките с вода са прозрачни, за да се вижда водата?
Забелязали ли сте това?
Не се продава вода в бели или черни бутилки.
Така че като я погледнете, да пожелаете да я изпиете.
Нали така?
Представете си, че имам в ръцете си красива бутилка, пълна с кристално чиста вода.
А отпред пише „чиста вода от колежа Маунтин Вю“ - това е най-доброто, което можете да получите.
Направо от планините.
Ако капна само една капка стрихнин в нея и добавя 99% чиста вода,
колко от вас ще пожелаят да я изпият?
Тя е 99% чиста.
Някой?
Вие наистина сте придирчиви, нали?
Добре, нека махнем отровата, нека не се занимаваме с отрова.
Очевидно не бихте желали да си имате работа с отрова.
Започваме с кристално чиста вода.
Аз ще се изплюя в нея.
Ето, плува на повърхността.
99% чиста вода.
Колко от вас биха я изпили?
Сега вече наистина сте придирчиви.
Искате само 100-те процента? Така ли? Правилно ли ви разбирам?
Само малко нечистота и вие няма да я приемете?
Искате само чиста вода?
Добре, а колко от света ще приеме Бог в небето?
Не се самоосъждайте.
Колко? Сигурни ли сте?
Нищо светско?
Това означава, че почти всички ние не сме готови.
Това правилна оценка ли е?
Има ли по нещо светско във всеки един от нас?
Светът оказал ли е влияние върху домовете ни, в начина ни на мислене и действие,
колата, която караме, роклята, която носим, панталоните, които обличаме?
Оказал ли е?
А върху начина ни на поклонение?
Всичко!
Нашите църкви, нашите домове са повлияни.
Затова Бог казва, че не може да ни приеме на небето такива.
„Не мога да взема това на небето, защото ще бъде опасно.
Затова ако предадеш себе си на Мен, Аз ще премахна всичко това.„
Това означава, че имаме работа, която да свършим.
Преди кризата да удари, преди Бог да излее Своя Дух върху нас,
ние трябва да позволим на Святия Дух да извърши работата в нас.
Имам предвид, че трябва да застанем на колене и да молим Бог
да отнеме всичко това от живота ни.
Ако църквата ви се чувства комфортно с малко от светското, тази църква няма да иде на небето.
Хайде, чичо Дейвид, не казвай толкова сурови неща.
Бъди мил с нас!
Твърде много ви обичам, за да бъда мил с вас.
Казвам ви истината.
Или предпочитате забавна проповед тази вечер?
Знаете ли, че предпочитам да бъда вкъщи тази вечер, вместо тук.
Аз съм винаги на път.
Спал съм три дена в леглото си през последните осем седмици.
Защо трябва да говоря тук тази вечер? Защото имам вест, която да ви предам.
Бих предпочел да спя в леглото си в Тенеси, вместо да съм на път
и да проповядвам през цялото време.
Но приех да дойда тук не за да ви казвам приятни неща.
Дойдох, защото трябва да знаете истината.
Ако не сме готови, когато кризата удари, и ако Бог не е извършил работата Си в нас,
ние ще бъдем дисквалифицирани.
И Святият Дух ще бъде излят върху някой друг и тогава друг ще приключи делото.
Тъжната истина е, че повечето адвентисти ще бъдат загубени.
Затова трябва да знаете истината.
Това е честната истина - повечето адвентисти ще бъдат загубени.
Докато Святият Дух не извърши работата преди това,
те не са запечатани от Него и затова не могат да получат Късния дъжд.
Те са отстранени и тази възможност отива при онези отвън.
Това е истината и тя е страшна. Но Бог е толкова добър.
Вратата все още е отворена.
Не е твърде късно. Сега е времето.
„Който живее под покрива на Всевишния, той ще пребъдва под сянката на Всемогъщия.“
Трябва да живеете под покрива на Всевишния.
Трябва да храните ума си с Божиите неща, а не със светските.
Трябва да бъдете толкова наситени с Божиите неща,
че да ги дишате, мислите, мечтаете, проповядвате, казвате, споделяте.
И Бог е щастлив да стори това.
Ако изповядаме греховете си,
Бог е верен и праведен да ни ги прости и да ни очисти от всяка неправда.
Това е Божия привилегия. Той обича да го прави.
Ние служим на Спасител, Който е толкова силен, толкова обичащ,
но никога няма да приеме грях в небето.
Нула процента.
И не става дума просто за „лесно“ Евангелие, което споделят повечето християнски църкви.
Това е само първата част, наречена оправдание - Бог изтрива греховете ни,
защото имаме вяра в жертвата на кръста... и това е...
Това е лесно спасение.
То е само отчасти истина.
То е истина, но ако не се включи и другата част,
това е като да вземем чиста вода с малко нечистота.
Пълният план на спасение не включва само оправдание.
То включва освещение чрез вяра.
Моментът, в който приемете Христос ,
Той ви прощава греховете и започва процес за очистване на живота ви.
Това е пълната истината и ако не е обхваната,
то имаме само отчасти чиста истина и следователно - отровна.
Първата част е извършена в Светая, втората в Светая Светих.
Там е изтриването на всички грехове.
Без двете, без службата на Исус, която Той извършва днес,
няма завършеност на плана на спасение.
Сатана винаги ще стои там с аргумент, на който не може да се отговори.
Но Бог трябва да отговори на този аргумент.
И как ще го стори?
Мислили ли те за това?
Дяволът е обвинителят на брат ни.
Той обвинява ли ни?
Да, той винаги ни обвинява пред Божия трон.
„Дейвид Гейтс - само ако го познаваше, той се представя за християнин,
но отвътре той все още е грешник.
Дейвид Гейтс се разтрои предния ден.
Дейвид Гейтс беше нетърпелив онзи ден.
А е християнин, проповедник и мисионер...
И той е прав.
Но когато помоля Бог да ми прости,
Той ми прощава и започва да работи в мен и следващия път,
когато дойде изкушението да проявя нетърпение, Бог казва: „Нека Аз се погрижа“.
Добре, Господи, Ти се погрижи. Предавам волята си.
Бог никога не губи, когато води битката за мен.
Единствено когато аз се боря, Дейвид Гейтс губи.
Ако се опитам да се бия с дявола...
Понякога тази опитност е като бокса.
Понякога той ми позволява да нанеса удар
и аз печеля победа и си мисля, че съм много добър.
Справих се отлично днес.
Щях да се изнервя, но не - победих дявола.
Деволът обаче продължава...
И аз изгубвам търпението си и...
Но ако спра да се бия и кажа: „Боже, никога не бих могъл да спечеля. Предавам се.“
Всеки път, когато дойде изкушението, казвам:
„Боже, не мога да се боря с това. Прекалено е голямо за мен.
Предавам се на Теб. Нека Твоята воля да бъде в живота ми.“
Бог казва: „Благодаря! Отдръпни се!“
И казва на дявола: „Ела се бий!“
Познайте какво се случва.
Какво се случва, когато устоим на дявола.
Той избягва.
Има един разказ.
Един ден Исус отишъл в една къща и собственикът казал:
-Много съм щастлив, че дойде!
Завел го на горния етаж и му дал красивата гостна и казал:
-Господи Исусе, това е твоята гостна. Няма нужда да слизаш за закуска.
Аз ще ти я донеса.
Ще направя всичко. Ти просто стой горе, в стаята.
Същата вечер той занесъл обяд и вечеря.
Исус се нахранил там, горе.
Те били щастливи, поговорили си.
След това собственикът слязъл долу и се почукало.
Било странно почукване, но той отворил и открил, че демон стои отвън.
Отнело му един час да затвори вратата, но накрая успял.
Той обаче бил разстроен, че Исус не му е помогнал.
Следващата вечер дошли два демона. Отнело му два часа, за да затвори вратата.
Той бил наистина разстроен, че Исус си стои в стаята и не му помагал.
Той се оплакал и казал:
-Исусе, не те разбирам. Ти си мой гост, а аз се боря там сам.
Исус отговорил: -Ти ми каза да стоя тук, в стаята.
Ако ми дадеш цялата си къща и ме направиш собственик на къщата,
мога да се погрижа за вратата.
Но не и когато съм заключен в тази стая.
-О, Господи, моля те, прости ми. Можеш да имаш къщата, цялата е Твоя.
Ти се погрижи.
И Господи, наистина съм уплашен, защото когато затворих вратата пред тези два демона,
те казаха, че утре самият Сатана ще дойде.
И съм наистина уплашен, защото едвам успях да устоя на два демона.
Исус казал: -Остави това на мен.
Същата вечер на вратата се почукало страховито.
Можело да усетиш миризма на сяра.
Мъжът треперел, но Исус му казал: -Отдръпни се! Остави ме да отворя вратата.
Той отворил вратата и казал: -Добър вечер! Мога ли да ви помогна?
И там бил самият Сатана.
Сатана придобил ужасен вид и казал: -Извинете! Сбъркал съм адреса.
Виждате ли, Исус никога не губи.
Но трябва да Му дадеш пълен контрол над живота си, да Му предадеш живота си.
Не го поставяй просто в някой малък ъгъл на живота си.
Когато отида на църква, на вечерно богослужение,
това е времето, което принадлежи на Бог.
Не! Цялото принадлежи на Бог.
И ако Го помолите да поеме изцяло контрола над живота ми,
Той ще го стори и ще бъде на вратата.
При всяко едно изкушение застанете на колене и помолете
„Боже, Ти се погрижи за него! Аз не мога.“
Ако се предадете и изпълните съзнанието си с Неговите обещания,
Той ще бъде на вратата и ще спечелва всяка една битка.
Бог е обвинен пред вселената.
Основното обвинение е, че Той не е справедлив.
Неговият закон не може да бъде спазван.
Исус слезе тук долу и живя съвършен живот, и умря за нас.
Сатана промъкващо се...
Не знам дали това е дума... „промъкващо се“
Той се промъква вътре и казва
„Исус е бил Бог и човек, затова Той не би могъл да представя човека“.
Ако Той наистина е бил човек,
докажи ми, че човекът също може да живее в пълно подчинение като Него.
Докато Бог не отговори на този въпрос, Великата борба няма да приключи.
Основният въпрос е може ли човекът да живее чрез пълно себепредаване?
Може ли днес Бог да възстанови човека по Своя образ?
Възможно ли е това?
Борбата се разпростира над колежи и университети
по въпроси относно съвършенството и всякакви други неща.
Ако вярваме само в оправдание...
Не! Можеш да бъдеш спасен точно какъвто си днес; не е нужно да се заблуждаваш с друго.
Но знаете ли?
Ако продължим да се заблуждаваме с това, великата борба никога няма да приключи.
Само когато Бог възпроизведе Своя образ в Своите хора, това ще затвори устата на дракона.
Това прави Бог днес.
Работата на Исус днес в Светая Светих е да отнеме греха, да изчисти храма,
включително храма на нашите сърца от всеки грях.
Тогава и само тогава последният довод може да бъде уреден.
Аргументът на Сатана е да убеди хората, че това е невъзможно.
Но е възможно и Бог ще има такива хора. Той го прави днес.
А аз и вие по-добре да се качим на този влак, за да бъдем спасени.
Ако позволим на Бог да има пълен контрол над живота ни,
Той ще извърши съвършенна работа в нас, защото Той винаги извършва съвършенно нещата.
Той ще ни прости и очисти от всеки грях.
Най-голямата нужда на адвентната църква днес е да позволи на Бог
да извърши тази съвършенна работа и да я приключи, за да си идем вкъщи.
От 30 години проповядвам по целия свят и извършвам медицинска работа.
Моят баща беше пастор - пилот. Моята майка беше медицинска сестра.
Аз реших да следвам стъпките на родителите си и станах пастор - пилот - сестра.
Моята жена също е медицинска сестра и пилот.
Тя е моят втори пилот от 30 години.
Тя е моят любим втори пилот. Обичам да летя с нея.
Ние се сменяме, когато летим вечер. Гледаме уредите.
Сега съм аз наред, сега си ти наред...
И продължаваме да гледаме и да говорим по радиото.
Работил съм по целия свят.
Днес имаме 27 самолета, няколко хеликоптера, 15 училища,
12 телевизионни мрежи и още 5 в следващите месеци на различни езици.
Огромна привилегия е да гледаш как всички тези доброволци се доверяват на Бог,
когато имат нужда от Бог.
Те не ми звънят, а застават на колене и се молят,
защото знаят, че чичо Дейв няма пари.
Той не е източникът на парите.
Какво може да стори чичо Дейв?
Единствено да застане на колене и да се моли. Така че защо просто да не се помолим.
Ако искате да се обадите на чичо Дейв да се моли с вас, няма проблем.
Но не му звънете за пари.
Звънете му да се моли с вас, защото първото нещо, което ще кажа е:
„Много благодаря! Нека се помолим!“
Източникът на всички ресурси в света е Бог. Той е собственикът на всичко.
Така че ние заставаме на колене и казваме:
„Господи, Ти си собственикът на всичко. Ти си ни призовал за тази велика работа!“
Но докато достигаме хората навън чрез любов и медицинска работа,
зъболекарска работа и образование и ги довеждаме
по-близо до Христос, за да ги спаси...
„Господи, има толкова много хора! Кога ще приключим?“
Божият отговор е: „Никога няма да приключите.
Трябва да вършите добра работа. Трябва да излизате и да спасявате хора.
Но ако искате да завършите работата, това е очистването на сърцето.
Когато Моите хора бъдат очистени и запечатани,
ще излея Святия Дух и ще приключа работата за нула време.“
Сатана вижда, че това се случва, затова е много нервен и гневен.
Колко от вас са над 50 години?
Колко от вас са над 60 години?
Над 70?
Един, двама... Добре, има няколко.
За онези от нас, които са над 50, колко са 10 години?
Можете ли да си спомните какво е било преди 10 години?
Като щракване с пръсти. Спомням си какво беше преди 10 години.
Сега съм на 51. Спомням си като бях на 41.
А ако сте на 70 или 80, съм сигурен, че 10 години са дори по-малко време.
А сега... ако бяхте Сатана?
Знаем, че е на 6000 години плюс...
Нали?
Не знаем колко години е живял в небето преди да дойде на земята,
но със сигурност е поне на 6000 години.
Това е скромно предположение. Можете да предположите поне два пъти повече.
Не знаем.
Ако сте на 6000 години, колко дълги са за вас 10 години?
Нищо не са.
Колко са 5 години?
Знаете ли, ние живеем в последните секунди на нашата история.
Сатана има само секунди на разположение, за да стори каквото иска.
Не е чудно, че е отчаян.
Той е слязъл на тази земя с голям гняв, защото знае, че времето му е кратко.
Адвентистите от седмия ден знаят ли, че времето е кратко?
Не! Те не действат като да го разбират.
Ако наистина смятаха, че времето е кратко,
биха използвали времето и енергията си, правейки други неща.
Повечето адвентисти нямат и идея, че времето е кратко.
Те харчат времето и парите си за обичайните неща.
Ако сте на „Титаник“ насред Атлантика и с вас са децата ви,
ще учите ли децата си да си оправят леглата всяка сутрин?
Това добре ли ще бъде?
Ок, нека го направя по-лесно.
Тази сутрин учихте ли децата си да си оправят леглата?
Добре ли е да учите децата си на това?
А какво ще кажете за почистване на прах и миене на чинии?
Добре ли е?
Ако пътувахте на „Титаник“ в красив ден,
бихте казали на децата си да не забравят и да си оправят леглата.
Нали?
Това са добри неща за правене.
Но нека предположим, че изведнъж корабът се удря в айсберг и изведнъж...
Нещо не е наред с кораба.
Капитанът обявява, че ни остават само няколко часа,
за да сложим спасителни жилетки и да се качим на лодките.
Нормално ли е да кажете на децата си да си оправят леглата?
Нормално ли е в този момент да се оправят легла и да се чисти прах?
-Не.
Бихте ли сметнали, че родител, който каже това на детето си, е луд?
Разбирате ли какво искам да кажа?
Този свят е ударил айсберг и потъва.
Ако живеете нормално днес, вие сте луди.
Ако правите обичайни неща днес, вие сте луди.
Търсите и купувате имоти, печелите активи, увеличавате удобството си,
планирате пенсиониране, мислите за внуци и пра-внуци,
мислите за себеизграждане и получаване на признание...
Луди сте!
Всеки в този свят днес, който живее обичаен живот...
Нещо не е наред с него.
Или страда от слепота.
Виждате всички доказателства наоколо и това дори не ви притеснява.
Живеете все едно че „Титаник“ не потъва.
Бихте ли се съгласили с мен, че този свят е ударил айсберг?
Значи разбирате примера.
Ако живеете обичаен адвентен живот както е било през последните 50 години,
нещо е напълно сгрешено във вашето съзнание.
Бихте ли се съгласили?
Имаме ли нужда Бог да стори нещо за нас?
Напълно!
Преди 15 години реших да проведа експеримент.
Тогава преподавах на завършващите университета „Андрюс“
часове по бизнес в Карибския съюз.
Преподавах компютърни науки, бях директор на компютърните услуги към съюза.
Пътувах из Карибския съюз с учениците си, летях и изграждах мрежи.
Преподавах на студентите, преподавах часове по бизнес в университета „Андрюс“.
Бях много зает. Наслаждавах се на работата си.
Върших това десет години в различни сфери на компютърните науки - първо за съюза INCA,
а след това и за Карибския.
Но докато преподавах бизнес часове ми дойде наум,
че Северна Америка ще удари икономически айсберг някой ден.
Изследвайки всички събития, ние знаехме, че нещо ще се случи.
Не може да живееш в дълг, който се увеличава, без един ден да се сгромолясаш.
Сривът трябваше да се случи.
Но не знаехме кога.
Знаехме само, че ще бъде, докато сме живи.
Не може да предскажеш дата, но със сигурност можеш да разчетеш знаците.
Говорих на жена си и й казах:
„Начинът, по който адвентната църква работи ще се промени изцяло някой ден.“
Използваме бюджети, пари и методи за събиране на средства - това ще се промени.
Нещо ще се случи и завинаги ще промени начина, по който боравим с парите.
Ще стане трудно да продължаваме, ако не научим други уроци.
И какви са те?
Аз казах: „Трябва да се научим да живеем чрез вяра.“
Трябва да позволим на Бог да плаща тези сметки.
Трябва да поставим всичко на олтара и да кажем:
„Боже, всичко принадлежи на теб!
Аз не съм отговорен за моя живот, а Ти!
Аз ще поема Твоето дело, а Ти се погрижи за мен!“
Но не знаех как да го сторя, защото очевидно чекът със заплатата идваше от дивизията.
Извинете!
Обичам Божията работа!
Баща ми е пастор.
Дядо ми е бил пастор през целия си живот, докато не почина.
Аз съм трето поколение ръкоположен служител.
Ние обичаме Божието дело, ние сме отдали животите си на него.
Но ако видим наближаваща буря, имаме уроци за учене.
Говорих с жена си и с децата ни...
И когато приключих договора си за преподаване там,
реших вместо да се завърнем за постоянно в Северна Америка,
да отделим една година и да живеем чрез вяра като доброволци -
аз, съпругата ми и петте деца.
Да идем просто в джунглата.
Президентът на конференцията беше казал,
че се нуждаят от някого там, но нямали възможност за заплата.
Нека просто живеем чрез вяра!
Правихме това цяла година.
Смятахме, че това е само едногодишен експеримент.
Но знаете ли, че през тази една година Бог се грижеше за нашите нужди от храна...
Той ми даде самолет, с който да летя - дарен самолет.
Летях ден и нощ и делото започна да се разпростира.
Построихме училище, след това още едно училище.
След това още един самолет.
Малко след това вече ставаше дума за една държава, две държави, пет държави.
Една телевизионна станция, след това континент, два континента, след това три...
Минали са 15 години, откакто съм започнал този експеримент,
и не съм имал възможност да спра.
Работата експлодира по света и плащаме всички разходи чрез молитва.
Бог се грижи за разходите.
Дали е било трудно?
Не е лесно, трудно е.
Бих предпочел да имам пари по сметка и просто да напиша чек,
когато трябва да плащам.
А сега трябва да застана на колене и да кажа:
„Господи, утре ще слезем от ефир. Не мога да платя дори сметката за ток.
Моля те, Господи!“ И Бог намира начин.
Така е от 15 години.
Болезнено е, но аз съм се научил да се доверявам на Бог.
Всеки човек - в църквата, в конференцията,
в съюза или дивизията или Генералната конференция...
Ако всеки застане на колене и каже: „Боже, всичко, което притежавам, е Твое!“
Аз дори не знам ударите на сърцето си.
Не мога да гарантирам, че то ще бие още веднъж.
Не знам своя следващ дъх.
Как бих могъл да притежавам имоти? -Не можем.
Всичко е Твое; ние сме само управители.
И Боже, толкова съжалявам, че съм допуснал света в дома си.
Той оказва влияние върху децата ми, върху жена ми, върху начина ми на мислене,
начина ми на обличане, музиката, която слушам.
Господи, много съжалявам!
Прости ми и ме очисти от всяка неправда.
Ако сторя това, ако църквата стори това, ако съюзите и конференциите,
дивизиите и Генералната конференция сторят това, знаете ли какво ще се случи?
Бог ще ни очисти и ще ни подготви.
Той го прави сега, защото хора от целия свят се покайват.
Има пастори, има миряни, които проповядват това.
За мен Бог е президентът на Генералната конференция.
Благодаря на Бог за пастор Уилсън.
Молете се за своя президент в Генералната конференция.
Благодаря ...
Плаках по време на цялото му обръщение.
Свиря на тромпет. Не съм музикант, но свиря на тромпет.
Имаме президент, който знае как да свири на тръба.
Той засвири на тази тръба и 70 000 души казаха „Амин!“
Църквата умира за подобна вест.
Някой да застане и да каже: „Това е пътят! Следвайте ме!“
Нужен е бил голям кураж за тази проповед,
защото в една проповед той прекъсна много от мостовете, които бяхме изградили
с други организации, включително Рим.
В една проповед той каза, че не се нуждаем от мостове с Рим.
Благодаря на Бога за този президент!
Молете се за него и бъдете като него.
Поставете всичко на олтара, рискувайте всичко!
Бог ни повежда.
Вярвам, че ние сме последната генерация.
Вярвам, че това е последният президент, който ще имаме.
Не знаем деня или часа.
Преди сестра Уайт да умре тя казала, че не знаем точния ден или час.
Не е ли интересно?
Очаква ли се да знаем, когато е близо?
В Матей 24:32,33 Исус казва:
„И научете притчата от смокинята:
Също така и вие, когато видите всичко това, да знаете, че Той е близо при вратата.“
Очаква се да разбираме знаците на времето.
А в 1 Солунци 5:1-5:
„защото вие добре знаете, че Господният ден ще дойде като крадец нощем.“
В стих 4 се казва: „Но вие, братя, не сте в тъмнина,
за да ви постигне онзи ден като крадец.“
Само онези, които са в тъмнина, ще бъдат изненадани.
Божиите хора никога не би трябвало да са изненадани,
защото Бог не върши нищо преди да го разкрие на своите слуги - пророците.
Бог не се опитва да изненада никого днес.
Има достатъчно доказателства.
И ако ние застанем на колене, Бог ще стори за нас велики неща.
Но това изисква всичко, не само части.
Бог приема само 100%.
Точно както вие искате само чиста вода, Бог приема само 100%.
Не 99.9%, а 100%.
Ако не получите 100%, ще бъдете опасни за небето,
защото там не може да има никаква отрова.
Затова Бог ни кани тази вечер да дадем 100%.
Той ще извърши работата, но ние трябва да направим посвещението.
Утре ще говоря в 9 часа във филипинската църква на „Лома Линда“,
след това в румънска църква в 11, след това отново в „Лома Линда“ в 14:30.
Ще говорим по някои от тези теми.
Те са важни за нашето време, защото Исус е на вратата днес.
Неговото идване е на вратата.
Не знаем точния ден или час, но можем да видим, че ще се случи много скоро.
Това няма да е след много време в бъдещето.
Сатана е отчаян, защото следващите няколко години са всичко, с което разполага.
Ако ще прави нещо, трябва да го стори сега, защото вижда, че Бог работи.
По целия свят хората правят посвещения.
Тази вечер ви каня да вземете решение.
Затова съм тук.
Мога да разкажа много истории, но нямаме време днес да си разказваме приятни истории.
Бог е верен!
Ще споделяме още истории утре, но тази вечер Бог казва:
„Ако искаш да предадеш 100%, всичко, което си и което имаш, постави го на олтара...“
Просто да кажеш: „Боже, можеш да го контролираш, Твое е.“
Стори каквото е нужно, за да ме очистиш от светското, каквото е нужно,
за да издялкаш тази скала, която прилича на света,
за да може Твоят характер да се прояви.
Каквото е нужно, направи го, защото аз и моето семейство искаме да Ти служим.
И каквото е необходимо, за да бъда готов за вика,
запечатването и изливането на Святия Дух.
Не искам да го пропусна.
Можете ли да си представите колко тъжно би било
да сте имали адвентната истина през целия си живот и да пропуснете
изливането на Святия Дух само защото сте спяли.
Разказах ви за Исус, Който беше взел учениците Си в Гетсимания.
Той им каза три пъти: Не можахте ли да бдите?
Но четвъртия път им каза: Спете!
И ще има голям брой адвентисти,
които ще стигнат до самия край на времето, преди Святия Дух да се излее.
Исус ще им е казвал многократно да бдят, но накрая ще им каже просто да спят.
Искате ли да бъдете намерени заспали?
Искате ли да чуете думите: Твърде е късно, просто продължавай да спиш!
Не искаме да чуем тези думи.
Днес е времето за спасение.
Бог ни кани.
Вратата е отворена.
Красивият план на спасението се разгръща и ние сме поканени, за да бъдем запечатани
и подготвени за този ден, за да можем да разнесем силния вик по света.
Аз ще бъда там.
Ако Бог благоволи, аз ще дам всичко. Не искам да го пропусна.
Бог ви кани днес.
Ако тази вечер искате да вземете това решение...
Боже, каквото е нужно, всичко...
Прости ми миналото, прости ми всичко...
Но започнете днес.
В моето семейство ще имаме чист дом, ще посветим всичко на теб.
Независимо колко болезнено е, направи го!
Това ли е твоето решение тази вечер?
Искам да ви поканя да излезете напред, защото трябва да вземем решения.
Имаме място за всички, ако искате да дойдете отпред.
Дори да сте двама или трима.
Но ако искате да направите това изказване публично тази вечер, пред семействата си,
излезте отпред и ще имаме молитва на посвещение.
Елате колкото може по-напред за да има мяасто за тези зад вас.
Благодаря на Бог за вашите решения.
Това прави Сатана нервен, нали разбирате?
Идвайки отпред, вие направихте изявление за война.
Разбирате ли това?
Защото това е най-големият кошмар на Сатана.
Когато Божиите хора наистина очистят пътя, за да може Святият Дух да работи в сърцата.
Той знае, че не може да спре Святия Дух, затова става изключително неспокоен.
В колежа „Маунтин Вю“ същото се случи преди няколко седмици.
Случи се същото и в Африка.
Смятам скоро да ида в Индонезия за голяма поредица
и след това в Австралия, Нова Зенландия.
Същото се случва там.
Божиите хора правят посвещения.
Ще бъдете предизвикани след това посвещение.
Първото нещо, което Сатана ще стори, е да ви изпита.
Коя е тайната на победата?
Предаване на Бог.
Всеки път, когато сте изпитани, вие се предавате.
Разбирате ли го? Не се бийте!
Ако се биете, ще загубите.
Трябва да се предадете.
Ако ви е удобно, коленичете с мен.
Ако не, можете да стоите прави или да седнете.
Небесни Татко, „Християнско служене“ стр.80 казва,
че трябва да погледнем работата в лицето и да напредваме,
колкото се може по-бързо в агресивно сражение.
Това не са красиви думи „агресивно сражение“, но те ясно описват какво се случва.
Сатана е стартирал агресивна война против Божиите хора.
Прави всичко, за да ги държи заспали и ги кара да вярват,
че не можеш да извършиш тази работа по усъвършенстване на човешкия характер.
По този начин той печели.
Но греши.
Той ще изгуби, защото Ти правиш това днес.
Ти приготвяш хора от всеки народ, племе и език по света,
които да са готови да предадат всичко
и да Ти позволят да водиш всяка една битка и да се бориш с всяко изкушение.
Господи, аз все още имам да извървявам път; все още раста.
Всеки от нас тук може да каже същото.
Но ние имаме увереност в нашия Водач.
Нека позволим на Евангелието да зазвучи в нашите църкви(„Християнско служене“, стр.77).
Нека зазвучи в нашите църкви, призовавайки всички към всеобщи действия.
Нека вярата на църковните членове нараства, придобивайки усърдие
чрез техните невидими небесни съюзници - чрез неограничените ресурси и силата на Лидера им.
Онези, които се поставят под контрола на Бог, за да бъдат водени и ръководени от Него,
ще разберат неотклонната тенденция на събитията, които Ти нареждаш да се случат.
Поставяйки небесната броня, те ще се отправят към битката с желание да работят за Бог,
знаейки че Неговото всемогъщество ще се погрижи за всяка нужда.
Господи, ние се държим за тези обещания.
Вярваме Ти като на наш Лидер.
Молим се за президента на Генералната конференция.
Благодарим Ти за избирането на пастор Уилсън.
Молим се той да остане смирен, силен и смел и да тегли ясна черта,
за да не се отклоним наляво или надясно от истината, така че целият свят да разбере
какво е истина и какво е заблуда.
Моля те да учим и да изпълним умовете си!
Да изоставим всяко нещо, което ни забавя, като Ти позволим да издялкаш света от нас.
Той е повлиял нашето облекло, нашата музика, нашите проповеди,
нашия начин на поклонение, начина, по който харчим парите си, и нашето време.
От тази вечер Ти контролирай тези неща.
Даваме Ти пълен контрол. Молим Те да ни простиш като народ.
Тази вечер ние взимаме решение.
Що се отнася до мен и моя дом, ние ще служим на Господа.
Благодаря ти, Господи!
Доведи съживление и реформация в тази църква и цялата област на Лома Линда.
Ти си установил това място преди години с целта да развие здравния евангелизъм
и ние искаме да се върнем към тази мисия на евангелизъм отново.
Благодаря Ти, Господи, че чуваш молитвата ни!
Благодаря Ти, че ни помазваш със Святия Си Дух!
Моля те изпълни домовете ни и ни дай сладък мир тази вечер, докато почиваме в Теб!
В името на Исус, Амин!
Амин!